الوزيرة الفرنسية السابقة نجاة بلقاسم اللي أصلها من نواحي الناظور، رجعات هاد الأيام للإقليم اللي تولدات فيه وسبق ليها رعات فيه غنيمات فالصغر ديالها. نشطاء فايسبوكيين تداولو عدد من التصاور ديال الوزيرة السابقة اللي تولدات ف دوار بني شيكَر، و هي المنطقة الليرسبق قالت عليها فحوار سابق أنها رعات فيها الغنم قبل ماتمشي لفرنسا مع عائلتها. نجاة بلقاسم طبعا دارت زيارة لأشهر محل كيدير سندويتشات ديال البيض ولحرور فالناظور ، محل “عبد القادر” المعروف فالمدينة منذ سبعينيات القرن الماضي، واللي مايمكنش شي مهاجر يزور مدينتو الأصلية الناظور بلا مايمشي ياكل “بوقاديو نعبقادار”، أو ساندويتش عبد القادر. الوزيرة السابقة غاتحضر اليوم لمؤسسة “واه نزمار”، باش تعطي معاهم الانطلاقة ديال برنامج تعليمي مجاني للغات. 
الوزيرة الفرنسية السابقة نجاة بلقاسم ف زيارة لبلادها نواحي الناظور.. كلات الطون بالبيض وبانت فرحانة مع الناس – تصاور